एथेना (2022 फ़िल्म)
एथेना 2022 की एक फ्रांसीसी महाकाव्य एक्शन ड्रामा फ़िल्म है जिसका निर्देशन और सह-लेखन रोमेन गावरस ने किया। फिल्म में डैली बेन्सालाह, सामी स्लीमेन, एंथनी बाजोन, औअसिनी एम्बरेक और एलेक्सिस मैनेंटी ने अभिनय किया है। 9 सितंबर 2022 को 79वें वेनिस अंतर्राष्ट्रीय फिल्म महोत्सव में एथेना का विश्व भर में प्रीमियर हुआ जहां इस फ़िल्म ने गोल्डन लायन पुरस्कार के लिए प्रतिस्पर्धा किया। 23 सितंबर 2022 को नेटफ्लिक्स पर फ़िल्म को रिलीज़ किया गया। फिल्म को ज्यादातर सकारात्मक समीक्षाएं मिलीं एवं इसके निर्देशन और तकनीकी पहलुओं की प्रशंसा की गई लेकिन गहराई की कमी के कारण इसकी आलोचना भी हुई।